als_Latn dik_Latn sag_Latn
Kanë përfunduar edhe dy ndeshjet e fundit të vlefshme për javën e 27-të të kampionatit . Partizani ka mposhtur me rezultatin e thellë 4-1 Elbasanin ndërkohë që Tirana nuk shkon më shumë se një barazim pa gola ndaj Teutës në Durrës.
Në ndeshjen Partizani – Elbasani të zhvilluar në “Qemal Stafa” ishin miqtë ato që kaluan të parët në avantazh në me anë të Malindit në minutën e 29’, me këtë rezultat do mbyllej edhe pjesa e parë. Në pjesën e dytë Partizani përmbys gjithçka teksa shënon plot katër herë në portën e miqve. Fillimisht Vila barazon shifrat në minutën e 49’ më pas Raçiç shënon dy herë përkatësisht në minutën e 50’ dhe 80’. Në minutën e 90’ Rrahmani do vulosë fitoren 4-1 të Parizanit. Me këtë fitore Partizani mban vendin e tretë me 53 pikë, dy më pak se Kukësi i vendit të dytë dhe 4 më pak se Skënderbeu i vendit të parë. Ndërkohë në ndeshjen tjetër të zhvilluar në stadiumin “Niko Dovana” Teuta dhe Tirana kanë ndarë nga një pikë. Me këtë barazim Tirana humb terren në luftën për titull pasi pozicionohet e katërta me 51 pikë.
als_Latn als_Latn